Елисавета Багряна
Зима

chitanka.info

Сякаш пролет белоцветна

е дошла отгоре —

бяла, с цвят покрита, светна

сливата на двора.

И валят, валят снежинки

цели дни, недели —

падат, сякаш перушинки,

мекички и бели.

Падат и полека лягат

долу на земята,

топличка завивка слагат

върху семената.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.